
Având în vedere prevederile art.7, lit.”b” din Legea nr. 371/20.09.2004 privind înfiinţarea, organizarea şi funcţionarea Poliţiei Comunitare şi ale art. 17, lit.”b” din Anexa 3 la HCL nr. 85/2005 privind înfiinţarea Poliţiei Comunitare ca direcţie în cadrul aparatului propriu de specialitate al Consiliului Local al Municipiului Timişoara, în vederea asigurării în condiţii optime a funcţionării direcţiei, pentru asigurarea unui serviciu eficient în interesul comunităţii, de asigurare a pazei şi protecţiei obiectivelor, şi a bunurilor de interes public şi privat aparţinând Primăriei Municipiului Timişoara, precum şi în conformitate cu prevederile art.2 şi 52 din Legea nr. 333/2003 privind paza obiectivelor, bunurilor, valorilor şi protecţia persoanelor şi ale art.28 din Anexa la  HG nr. 2295/2004, propunem:


-  Asigurarea pazei şi protecţiei obiectivelor şi a bunurilor de interes public şi privat aparţinând Primăriei Municipiului Timişoara, conform planurilor de pază şi ordine publică, de către agenţi de poliţie comunitară şi personalul contractual (guarzi) din cadrul Serviciului Public Direcţia Poliţia Comunitară, la următoarele obiective:


1. Sediul Primăriei Municipiului Timişoara – str. C-D. Loga nr.1;

2. Transport Valori;

3. Grădina Zoologică – Pădurea Verde;

4. Spitalul Clinic Municipal Timişoara – str. Torontalului nr.1;

5. Fundaţia Organizaţiilor Umanitare 1989, str. Splaiul Nic. Titulescu nr.2;

6. Direcţia de Asistenţă Socială Comunitară – Serviciul pentru Protecţia
  
Copilului şi Familiei – str. Platanilor nr.3;

7. Casieria Birou Chirii, str. Oituz nr.1;

8. Casieria Birou Chirii, str. 16 Decembrie 1989 nr. 38;


9. Direcţia de Asistenţă Socială Comunitară a Municipiului Timişoara – Serviciul pentru Protecţia Persoanelor cu Handicap, str. Dorobanţilor nr.11 A;


10. Vila Bistra, judeţul Caraş Severin.

